Ugod Község Önkormányzat Képviselő-testületének

12/2009./IX.1./ rendelete
a települési hulladékkezelési közszolgáltatás megszervezéséről szóló 5/2003./II.19./ rendelet módosításáról

Ugod Önkormányzat Képviselő-testülete a 2000. évi XLII. tv. 23. §-ában kapott felhatalmazás alapján - a 241/2000./XII.23./ Korm. rendelet, valamint a 242/2000./XII.23./ Korm. rendelet előírásainak figyelembe vételével – az alábbi rendeletet alkotja:

1. §.

Az önkormányzat az 5/2003./II.19./ rendeletének 1. sz. mellékletének helyébe a következő rendelkezések lépnek:

A települési szilárd hulladékkelezés szolgáltatási díja

A település szilárd hulladékszállítási, ártalmatlanítási díjai:

1. Háztartási hulladékkezelés ártalmatlanítás


256,- Ft/ürítés 120 literes gyűjtőedényzetnél.

A díj az évente meghirdetett lomtalanítási akcióban kihelyezett egyéb szilárd hulladékkezelés és ártalmatlanítás díját is tartalmazza.

A fenti díjakra 25 % ÁFA összege még felszámításra kerül.

2. §.

Ez a rendelet 2009. szeptember 1-jétől napján lép hatályba. A rendelet kihirdetéséről a jegyző gondoskodik.

E rendelet a kihirdetést követő 2 hónapon belül hatályát veszti.

Ugod, 2009. augusztus 18.


Vörös Tibor sk.
Horváth Mária sk.


polgármester
körjegyző
Kihirdetve: 2009. szeptember 1.


Horváth Mária sk.


körjegyző

Ugod Község Önkormányzat Képviselő-testületének

12/2009./IX.1./ rendelete
a települési hulladékkezelési közszolgáltatás megszervezéséről szóló 5/2003./II.19./ rendelet módosításáról egységes szerkezetben

Ugod Önkormányzat Képviselő-testülete a 2000. évi XLIII. tv. (továbbiakban Hgt.) 23. §-ában kapott felhatalmazás alapján – a 241/2000./XII.23./ Korm. rendelet, valamint a 242/2000./XII.23./ Korm. rendelet előírásainak figyelembe vételével – az alábbi rendeletet alkotja:

1. §.

Általános rész

/1/ A rendelet hatálya Ugod község közigazgatási területére terjed ki.

/2/ A rendelet személyi hatálya kiterjed valamennyi ingatlantulajdonos, használó (továbbiakban: Tulajdonos) természetes személyre, jogi személyre, jogi személyiség nélküli gazdasági társaságra, kivéve azokat a gazdálkodó szervezeteket, akik a hulladékkezelésről a hulladék termelőjére vonatkozó szabályok szerint gondoskodnak.

/3/ A rendelet hatálya nem terjed ki a termelési,- és veszélyes hulladékokra.

2. §.

/1/ E rendelet alkalmazása szempontjából:

1. Települési hulladék: a háztartásokból származó szilárd hulladék, illetőleg a háztartási hulladékhoz hasonló jellegű és összetételű azzal együtt kezelhető más hulladék.

2. Háztartási szilárd hulladék: a rendszeres háztartási szilárd hulladék és az alkalmi háztartási szilárd hulladék.

3. Rendszeres háztartási szilárd hulladék: a lakás, üdülés, pihenés során az ingatlanon (így a lakásokban, valamint nem lakás céljára szolgáló egyéb helyiségekben és területeken) folyamatosan keletkező, a szolgáltató által rendszeresített gyűjtőtartályokban átmenetileg tárolható, rendszeres gyűjtőjárattal, a jogszabályi előírásoknak megfelelő zárt rendszerű célgéppel szállítható hulladék (így pl. a konyhai hulladék, papír, üveg, csomagolóeszköz, háztartási edény, kézi eszköz, rongy, söpredék, salak, hamu, korom, továbbá kisebb mennyiségű falvakolat, a kerti és járdatakarítási hulladék, kisebb mennyiségű falomb, nyesedék, karácsonyfa), továbbá a lakásban, valamint a nem lakás céljára szolgáló egyéb helyiségben és területen folytatott kisipari tevékenység gyakorlásából keletkezett hulladék, feltéve, hogy együttesen elhelyezhető a szolgáltató által rendszeresített szemétgyűjtő tartályokban és ártalmatlanítható a tulajdonos által kötelezően igénybe vett közszolgáltatás keretében a kijelölt ártalmatlanító helyen.

4. Alkalmi háztartási szilárd hulladék: a lakás, üdülés, pihenés során az ingatlanon (így lakásokban, valamint a nem lakás céljára szolgáló egyéb helyiségekben és területeken) alkalmilag képződött vagy felhalmozódott hulladék, visszamaradt anyag, ha rendszeresített gyűjtőedényben mérete vagy minősége miatt nem helyezhető el, amely lehet:

a./ lomtalanítás alá tartozó alkalmi háztartási szilárd hulladék: nagyobb méretű darabos hulladék (így pl. nagyobb háztartási eszköz, berendezési tárgy, bútor, ágybetét stb.), amelyet a rendeletben kijelölt szolgáltató évi egyszeri – előre közzétett időpontban történő – lomtalanítás során elszállít;

b./ esetileg szállítható alkalmi háztartási szilárd hulladék: az a./ pont alá nem tartozó, eseti megrendelés alapján ártalmatlanítás céljából elszállítandó hulladék (pl. építési bontási törmelék, autóroncs).

5. Szolgáltató: az önkormányzat közigazgatási területén a rendelet hatálya alá tartozó települési szilárd hulladékkal kapcsolatos közszolgáltatás teljesítésére kizárólagos jogot szerzett szakvállalkozás.

/2/ Hulladékkezelési tevékenységének minősül a hulladék gyűjtése, szállítása, előkezelése, tárolása, hasznosítása, ártalmatlanítása.

3. §.

Szilárd hulladékkezelési közszolgáltatás megszervezése

/1/ Az önkormányzat a Hgt. 21. §-ában foglalt hulladékkezelési közszolgáltatás megszervezésére vonatkozó kötelezettséget a Győr Megyei Jogú Város Önkormányzata által szervezett közszolgáltatáshoz való csatlakozással teljesíti.

/2/ A 3. §. /1/ bekezdésében foglaltak alapján, az önkormányzat közigazgatási területén a szilárd hulladék összegyűjtését, elszállítását és ártalommentes elhelyezését a Győri Kommunális Szolgáltató Kft. 9024 Győr, Kálvária u. 4-10. /továbbiakban: Szolgáltató) köteles rendszeresen ellátni.

/3/ A települési szilárd hulladék elhelyezését Győr Megyei Jogú Város Önkormányzata a tulajdonában levő hulladéklerakó telepen biztosítja – külön megállapodásban foglalt feltételek szerint.

/4/ A település közigazgatási területén a háztartási hulladék gyűjtésére szervezett köztisztasági szolgáltatás igénybevétele, valamint a szabványos és rendszeresített tárolóedényzet használata kötelező.

4. §.

A közszolgáltatást ellátóval történő szerződés megkötése

/1/ A Szolgáltatóval a települési szilárd hulladékkal kapcsolatos kötelező közszolgáltatás teljesítésére a képviselő-testület közszolgáltatási szerződést köt.

/2/ A közszolgáltatási szerződés 10 évre szól, és 2003. március 1-jétől hatályos.

/3/ A közszolgáltatási szerződés tartalmát a Hgt., valamint a vonatkozó Korm. rendeletben foglaltak alapján kell meghatározni.

/4/ A Szolgáltató és a Tulajdonos külön megállapodásban köteles rögzíteni az őket megillető jogokat és kötelezettségeket.

5. §.

A szolgáltatást ellátó kötelezettségei

/1/ A Szolgáltató a települési szilárd hulladék elszállítását 2003. március 1-jétől kezdődően hetente a Szolgáltató által meghatározott napon végzi.

/2/ A Szolgáltató a rendszeres szemétszállításba bevont valamennyi Tulajdonos tekintetében rendszeresen köteles teljesíteni. A teljesítést csak jogszabályban, illetve jelen rendeletben meghatározott esetekben szüneteltetheti, illetőleg korlátozhatja.

/3/ Lomtalanításra évi 1 alkalommal kerül sor, az önkormányzat és a Szolgáltató között egyeztetett időpontban – amelyről a lakosságot előzetesen tájékoztatni kell. A költségeit a szemétszállítási és ártalmatlanítási díj tartalmazza.

/4/ A szemétszállítás alkalmával az átvételkor szennyeződött terület megtisztításáról a Szolgáltató köteles gondoskodni, valamint a Szolgáltató felelős a szemétszállításra használt gépek, berendezések környezetvédelmi szempontból kifogástalan műszaki állapotban tartásáért is.

6. §.

A szolgáltatást igénybevevő kötelezettségei

/1/ A Tulajdonos az ingatlanán keletkező szilárd hulladék elhelyezéséről az e rendeletben meghatározott módon a szolgáltatás igénybevétele útján köteles gondoskodni. A szolgáltatást igénybevevő és a szolgáltató között a Ptk. alapján szerződéses jogviszony jön létre. A szolgáltatásra vonatkozó szerződés létrejön akkor is, ha a szolgáltató a szolgáltatás ellátására vonatkozó rendelkezésre állási készséget biztosítja.

/2/ A Tulajdonos a szilárd hulladékot köteles fedhető gyűjtőedényben az ingatlan előtt elhelyezni oly módon, hogy az elszállítható legyen.

/3/ A gyűjtőedény ürítése a szolgáltatást végző feladata.

/4/ Minden szállítás alkalmával maximálisan 1 db 120 literes szabványméretű hulladékgyűjtő edény helyezhető el az ingatlan előtti területen.

7. §.

/1/ A Szolgáltató tulajdonában levő, - használatra térítésmentesen átadott hulladékgyűjtő edény tisztántartásáról, fertőtlenítéséről, javításáról, pótlásáról a szolgáltatást igénybevevő köteles gondoskodni.

/2/ A hulladékot felhalmozni nem szabad, azt a megadott szemétszállítási napon elszállítás céljából a szolgáltatást végző rendelkezésére kell bocsátani.

/3/ A hulladékgyűjtő edénybe nem szabad mérgező anyagokat, folyékony, vagy egyéb olyan anyagokat elhelyezni, amely veszélyezteti a szolgáltatást végző dolgozók testi épségét és egészségét, vagy a szállítójárműben rongálódást okozhat.

/4/ A közszolgáltatást igénybevevő köteles a szolgáltatás ellenértékét az e rendeletben szabályozott módon kiegyenlíteni.

8. §.

A közszolgáltatásért fizetendő díj mértéke, megállapításának szabályai

/1/ A szolgáltatás igénybevételéért az ingatlan tulajdonosa, illetve a szolgáltatást igénybevevő az e rendeletben megállapított díjat köteles fizetni.

/2/ A települési hulladék kezelésének díját az önkormányzat 1 évi díjfizetési időszakra állapítja meg, minden év július 1. napjától kezdődően. A díjfizetés kezdete: 2003. március 1.

/3/ A települési hulladék kezelésére irányuló közszolgáltatásnak az e rendeletben meghatározott díja a közszolgáltató által az adott közszolgáltatásra alkalmazható díj legmagasabb mértéke.

9. §.

/1/ A település szilárd hulladék elszállításával kapcsolatos közszolgáltatási díj megállapítása a díj kiszámítására vonatkozó jogszabályi rendelkezések alapján, az általános forgalmi adó nélkül számított egységnyi díjtételek megállapításával történik.

/2/ Az egységnyi díjtétel a gyűjtőedényzet egyszeri ürítési díja, illetve az elszállításra átvett hulladéktérfogat szerint meghatározott díja, amely díj a számlázás költségeit is tartalmazza.

/3/ A települési szilárd hulladékkal kapcsolatos közszolgáltatás általános forgalmi adó nélkül számított egységnyi díjtételeit az 1. számú melléklet tartalmazza.

/4/ A díj megállapítását alátámasztó költség elemzését, díjkalkulációt a 2. számú melléklet tartalmazza.

10. §.

/1/ A Szolgáltató a gyűjtőedényeket hetente 1 alkalommal üríti.

/2/ A Tulajdonos által fizetendő közszolgáltatási díj az egységnyi díjtétel és a szolgáltatás gyakoriságának szorzata.

/3/ A szolgáltatást igénybevevő a közszolgáltatási díjat – a teljesített közszolgáltatás alapján – negyedévente számla ellenében a negyedév utolsó hónapjának végéig köteles megfizetni.

11. §.

/1/ A hulladékkezelési közszolgáltatás igénybevételéért az ingatlantulajdonost terhelő díjhátralék adók módjára behajtható köztartozás.

/2/ A díjhátralék keletkezését követő 30 napon belül a Szolgáltató felhívja az ingatlantulajdonos figyelmét a díjfizetési kötelezettségének elmulasztására és felszólítja annak teljesítésére.

/3/ A felszólítás eredménytelensége esetén a díjhátralék keletkezését követő 90. napot követően a Szolgáltató – a felszólítás megtörténtének igazolása mellett – a díjhátralékot a települési önkormányzattól igényelheti.

/4/ A szabályosan benyújtott igénylés alapján a települési önkormányzat jegyzője a külön jogszabályban meghatározottak szerint haladéktalanul intézkedik a díjhátralék és a felmerült költségek behajtása érdekében. A behajtott díjhátralékot a települési önkormányzat átutalja a közszolgáltatónak. Ha a köztartozás behajthatatlan, a települési önkormányzat – a feladathoz kötött állami támogatás terhére – a behajthatatlansági tények megállapítását követő nyolc napon belül megtéríti a díjhátralékot a Szolgáltató részére.

12. §.

Szabálysértési rendelkezések

/1/ Aki a /2/ bekezdésben meghatározott magatartási szabályokat, kötelezettségeket megszegi – szabálysértést követ el és 30.000,- Ft-ig terjedő pénzbírsággal sújtható.

/2/ a./ a szolgáltatást nem veszi igénybe, vagy nem a szolgáltatás ellátásával megbízott szolgáltatását veszi igénybe

b./ a szilárd hulladékot felhalmozza, vagy a közterületre, illetve saját, vagy más ingatlanára a jogszabályokban meghatározott feltételektől eltérő módon helyezi el, vagy tárolja

c./ a hulladékgyűjtő edénybe mérgező, robbanó, folyékony, vagy a szolgáltatást végző dolgozó testi épségét, vagy a gépjárművet veszélyeztető anyagot helyez el

d./ a hulladékgyűjtő edény tisztántartásáról, fertőtlenítéséről, javításáról, pótlásáról nem gondoskodik.

13. §.

Záró rendelkezések

A rendelet 2009. szeptember 1. napján lép hatályba, kihirdetéséről – a helyben szokásos módon – a jegyző gondoskodik.

Ugod, 2009. augusztus 18.


Vörös Tibor sk.
Horváth Mária sk.


polgármester
körjegyző
Kihirdetve: 2009. szeptember 1.


Horváth Mária sk.


körjegyző

1. sz. melléklet

A települési szilárd hulladékkelezés szolgáltatási díja

A település szilárd hulladékszállítási, ártalmatlanítási díjai:

1. Háztartási hulladékkezelés ártalmatlanítás


256,- Ft/ürítés 120 literes gyűjtőedényzetnél.

A díj az évente meghirdetett lomtalanítási akcióban kihelyezett egyéb szilárd hulladékkezelés és ártalmatlanítás díját is tartalmazza.

A fenti díjakra 25 % ÁFA összege még felszámításra kerül.

2. sz. melléklet

Éves szemétszállítás költsége és díjkalkuláció

-tól                       -ig

Ugod

Üzemanyag költség
Ft

Bérköltség és járulékok
Ft

Karbantartási költség
Ft

Értékcsökkenés
Ft

Üzemi általános költség
Ft

Társasági általános költség
Ft

Egyéb ráfordítás
Ft

Társasági haszon
Ft

Szolgáltatás költsége összesen
Ft

Ürítési díj ( 560 db edény)

Teljes díjat fizető 560 db edény
117 Ft/ürítés

